
EXCELLENTISSIME 
DOMINE  COMES. 

*  f 

V  .i. 


Parva  quidem  et  debilia  sunt, 
quae  TIBI  pro  innumeris  , 
quibus  munificentissime  cu¬ 
mulabar  ,  beneficiis ,  hisce 
pagellis  offero  gratitudinis 
signa+ 

Ast  alta  ILLUSTRIS¬ 
SIMORUM  MAIORUM 
TUORUM  mens ,  qua  non 
tam  actum  gratitudinis,  quam 
animum  potius  devotum  re- 


spexere  TIBI  quoque  innata 
est+ 

Suscipe  igitur  EXCEL- 
LENTISSIME  DOMINE 
COMES  benigno  animo  pri¬ 
mum  hoc  studiorum  produc¬ 
tum  litterarium  in  tesseram 
gratitudinis  perpetuae,  ani¬ 
mique  devoti* 

EXCELLENTIAE  TUAE 


devinctissimus  Auctor 
Josephus  Joannes  jN.  Kintzcl. 


Lectori  Salutem [ 

Ultimam  ,  quam  alma  Josephina 
nobis  imponit,  obligationem  soluturus,  con- 
scripsi  tractatum  de  morbo  de  Skarlie* 
v  o,  utpote  de  malo,  quod  patriae  meae  par¬ 
tem  dirum  in  modum  condani  infestabat,  de 
cujus  natura  sententiae  autorum  differentes* 
de  quo  in  libris  scholasticis  solum  nomen 
legis. 

Contuli  de  hoc  morbo  nota,  comparavi 
pmnia  inter  se  ,  et  cum  iis,  quae  mihi  con¬ 
dam  videre  licuit,  et  sic  exsurrexit  libellus, 
quem  oculo  torvo  ne  adspicias,  desiderat 

Yindobonae  n*ense  Aprili  1836, 


Auctor . 


Ante  pondus  ionem  distin^vas?  oportet 


Sectio  I. 

Pars  historica. 

/  . 

^^orbus  ,  quem  auctoribus :  M  a  1  di  Skarlievo, 
Mal  di  Br^no,  Malum  Grobniggense, 
Margaretica,  Morbus  syphiliticus  ulce¬ 
rosus,  M.  contagiosus,  scabioso-vene- 
reus,  M.  c  r  o  a  t  u  s ,  M.  fluminensis,  Sca¬ 
bies  venerea  contagiosa,  Framboesia 
il lyrica,  Falcadina  appellare  placuit,  nos  ve¬ 
ro  sub  nomine  Morbi  de  Skarlievo  contem¬ 
plabimur,  circa  annum  1800,  tempore  universalis  in 
oris  mari  adriatico  adjacentibus  militiae  delectus 
publice  innotuit ,  ab  investigantibus  Protomedico 
Massich  et  doctis  s.  Cambieri  pro  morbo 
naturae  syphiliticae,  malo  Scotiae,  Canadae  et  Nor- 
wegiae  analogo  habitus,  et  ob  ibi  locorum  frequen¬ 
ter  oecurentem  Scabiem :  Mal  scabioso  vene¬ 
re  o  nominatus  est. 

Ex  farragine  narrationum  popularium  de  mali 
hujus  originis  ratione ,  licet  parum  lucis  in  obscuris¬ 
simo  hocce  themate  adferant  ,  vero  similiores 
communicabimus.  Anno  videlicet  17Q0  quatuor  e 
littorali  Croatiae  oriundi  milites  navales  finito  bello 
turcico  ab  Istri  ripis  in  patriam  reversi  ,  totoque 
corpore  ulcerosi,  in  pago  Draga  cum  persona  qua¬ 
dam  juris  publici,  nomine  Margaretica  conversati, 

morbi  hujus  sensim  per  loca  Draga,  Praputnik, 
Skriljevo,  et  Kukulianovo  propagati,  semi¬ 
na  jecisse  dicuntur.  Alii  a  milite  quodam  circa  idem 
tempus  ad  Dalmatiam  profugo  et  terminato  bello 
domum  redeuqte ,  malum  hoc  vulgatum  fuisse  cre^- 
dunt;nec  desunt, qui  Piratam  gallum  in  Br^no,  aut 
milites  H  assos  in  eodem  loco,  auctores  morbi  de 
Skarlievo  fuisse ,  inculpare  satagunt.  Ob  rationes  , 
quae  in  Nosologia  magis  patebunt,  nobis  traditio  po¬ 
pularis ,  secundum  quam  origo  morbi  navi  sveeicae, 
cujus  milites  toto  porpore  ulcerosi,  debetur,  mipi- 
me  spernenda  videtur. 

Quaecunque  autem  sit  originis  ratio ,  id  ex  in¬ 
quisitionibus  publicis  indubitate  evincitur,  morbum 
de  Skarlievo  ante  A.  17Q0  in  Croatia  non  ex¬ 
stitisse,  eumque  non  ex  influxibus  climaticis  ortum, 
sed  illatum  fuisse*  Etenim  influxus  climatici ,  qui¬ 
bus  analogus  si  non  idem  morbus  ad  littora  Norve- 
giae  adscribitur,  ad  mare  adriaticum  ne  nomine  qui¬ 
dem  noscdntur,  alia  praeterea  est  vivendi  ratio  popu¬ 
lo  slavico  in  littorali  croatico,  quam  gotho  germa¬ 
nis  ad  ultimos  Europae  borealis  fines  degentibus* 

Illatus  sic  patriae  nostrae  morbus  adeo  crebra 
cepit  incrementa ,  ut  non  solum  iittorale  croaticum , 
verum  et  adjacens  Istriae,  nec  non  Carnioliae  pars 
eo  inficerentur ;  sed  proxime  sita  regimina  confinia- 
ria ,  et  pars  provinciae  Severinensis  eo  contaminan 
da  iri  timerentur.  Enormis  hoc  morbo  prehensorum 
numerus  (remonstratio  medica  A.  1800  altiori  loco 
substrata  2,()00  in  solo  littorali  croatico  exhibuit) 
supremae  status  administrationis  adtentionem  exci¬ 
tavit,  eamque  ad  talia  consilia  capienda  permovit, 

quatenus  morbo  omnem  generationem  in  germine 
destruere  pergenti  pbex  ponatur  ,  isque  radicitus 
evellatur. 

Delegata  igitur  fuerat  A.  1801.  Flumen  commis¬ 
sio  medicorum  aulica,  cujus  in  medicis  director  ce¬ 
leberrimus  Professor  a  St  ahii,  eique  injunctum, 
ut  modus,  quo  universalis  populi  cura  instituenda 
esset,  altissimo  loco  substernatur.  Rati  habitis  omni¬ 
bus  commissionis  propositionibus,  nec  non  subsim 
diis  pecuniariis  munificentissime  adplacidatis ,  cura 
populi  eodem  anno  ita  coepta ,  ut  sub  directione 
commissionis  medici  locales  aegros  morbo  mitioris 
gradus  correptos  domi  suae ,  exhibendo  eis  medi¬ 
camina  necessaria  tractarent ,  ii  vero ,  qui  morbo 
hoc  gravius  laborarent,  Nosodochio  fluminensi,  200 
aegros  capienti,  inam iterentur.  Methodus,  qua  in 
hoc  tractamine  utebantur,  fuerat  antisyphilitica ,  in 
exhibitione  mercurialium  consistens,  utpote  quam 
pridem  Protomedicus  Massich,  et  cel. 
C  ambi  eri  tamquam  optimam  comprobarant.  Non 
minores  fructus  saluberrima  consilia  P.  Frank, 

■  ■  i. 

nec  non  L.  B.  a  Stifft  tulere. 

Tractamine  universali  populi  sic  per  l6  menses 
continuato,  omnia  adeo  e  votis  successere,  ut  com¬ 
missio  medica  morbum  eradicatum  pronunciare  va¬ 
luerit.  Sed  qui  singularem  populi  ejatis  verecunr 
diam,  qua  ductus,  sylvas  petendo  inediam,  et  acer¬ 
bissimos  dolores  potius  pati,  quam  corpora  sua  co¬ 
ram  visitantibus  denundare,  non  abhorret;  qui  ig¬ 
norantiam  in  iis  praesertim,  quae  sanitatem  adti- 
nent;  qui  propriam  erga  medicos  et  medicamina 
aversationem,  serio  volverit  animo,  haud  difficul- 

ter  credet,  hinc  inc|e  occulta  delituisse  morbi  semi¬ 
na,  quae  velut  ignis  sub  cineribus  gliscens,  remo¬ 
ta  invigilatione ,  in  apertam  iterum  erupere  flam¬ 
mam» 

His  infaustis,  institutionum  ad  morbum  eradi¬ 
candum  sat  sumptuosarum,  successibus  ne  minime 
perterrita  alta  D  i  vi  condam  Caesaris  Fran¬ 
cis  ci  mens,  licet  temporum  bellicosorum  circum¬ 
stantiis  admodum  premeretur,  pro  paterna,  qua 
erga  omnes  vasti  imperii  incqlas  ferebatur,  solicitu- 
dine,  de  novo  omnia,  quae  ad  morbum  radicitus 
evellendum  facerent,  A.  1808  in  mandatis  dare  dig¬ 
nabatur.  Sed  marte  minus  armis  austriacis  favente, 
provinciisque  his  Gallorum  potestati  subjectis,  ite¬ 
rum  iterumque  infelix  populus  sibi  suaeque  miseriae 
relictus  est,  nihilque  ad  morbum  exterminandum 
actum,  praeterquam,  quod  daborata  Dr.  R  a  g  n  e- 
ris ,  et  c  e  1.  Carabieri  societati  medicae  Parisien- 
si  A»  1811  praelegerentur. 

Finitis  gloriose  bellis,  provinciisque  his  iterum 
sub  sceptrum  adnatum  redeuntibus,  Summus  ter¬ 
rae  Princeps,  ut  quo  citius  malum  eliminetur, 
Ipse  oras  has  visitare,  nec  non  summa  populi  mi¬ 
seria  Cor  Ejus  Paternum  maxumopere  mo¬ 
vente  ,  illico  demandare  dignabatur  ,  ut  morbus 
omnibus  possibilibus  adminiculis,  non  respectis  ab 
aerario  ferendis  sumptibus,  quo  ocius  eradicetur» 
Rati  habitis  altissimo  loco  omnibus  idcirco  elabora¬ 
tis  propositionibus,  tandem  disignata  sunt  duo  sana¬ 
tionis  publicae  instituta,  unum  Flumine,  aliud  in 
Portu  regio ,  utrumque  1,000  capiens  aegros,  utrum¬ 
que  in  duo  nosodochia  subdivisum,  sedulo  quoque 

omnia ,  quae  auxilium  medicum  et.  adpro visionem 
oeconomicam  concernunt,  procurata.  Sed  maxima  sa¬ 
nationis  obstacula  jam  in  populo  ipso  ,  cujus  singu¬ 
laris  verecundia  a  visitationibus  abhorret,  cujus  ig¬ 
norantia  malum,  quamquam  turpissimis  ulceribus 
corpus  defoedans,  tamen  minime  dolorificum  prb 
morbo  non  agnoscit,  cujus  denique  liberatis  studio¬ 
sa  mens  nosodochia  velut  carceres,  medicos  veiut 
veneficos  fugit,  reperiebantur  ita,  ut  primo  popu¬ 
lus  e  cathedra  per  sacerdotes  de  natura  et  sequelis 
morbi,  de  necessitate  profligationis  ejus,  nec  non 
de  pia  Summi  terrae  Principis  in  se  rnente  edoceri 
debuerit.  Quo  facto  populus  non  tantum  visitationi 
nullos  obices  posuit^  verum  promptissimo  animo 
omnibus  idcirco  latis  legibus,  se  subjecit,  nec  non 
turmatim  nosodochiis  induci  expostulabat. 

Introductis  igitur,  ut  omn  s  aegrorum  numerus 
tandem  nosodochia  ingrediatur,  a  limitibus  provin¬ 
ciae  versus  centrum  omnibus  morbo  adfectis,  per- 
purgatione  utensilium  domesticorum  interim  in  do¬ 
mibus  derelictis  instituta,  cura  universalis  Flumine 
1.  Aprilis,  in  Portu  vero  regio  1.  Junii  1818  coepit, 
utve  scientia  nova  capiat  incrementa,  in  peculiari 
instituto  Flumine  cel.  Gambieri  pericula  scien- 
iifica  facere  injunctum. 

Faustissime  omnia  procedebant,  in  cujus  docu¬ 
mentum  publicae  inserviunt  relationes.  Sic  reraon- 
stratio  fluminensis  exhibet  a  1.  Aprilis  1818,  usque 
finem  Novembris  susceptos  2,385  aegros  cum  infan¬ 
tibus  neonatis  15,  ex  quibus  226  profugi,  563  ad  no- 
sodochium  Portus  regii  translati,  1,757  sanati,  52 
mortui ,  et  28  recidivi  iterum  suscepti.  Similia  data 

reperiuntur  in  remonstratione  Portus  regii ,  ubi  a  1«; 
Junii  usque  ultimam  Decembris  1818  suscepti  aegri 
1,904  cum  20  neonatis,  sanitati  restituti  1,131,  recidivi 
iterum  suscepti  21 ,  profugi  125 ,  mortui  76.  —  Re¬ 
manserunt  in  nosodocbio  Portus  regii,  utpote  in  in¬ 
stituto  in  futurum  persistente  652.  Totum  sanationis 
negotium  ^52,507  fl.  20  kr.  constitit.  Magna  certe 
pecuniarum  vis,  sed  magnis  solum,  magna  effici¬ 
untur  ! 

Et  sic  morbus  epidemius,  qui  omnem  mari  adri- 
atico  adjacentem  provinciam  trbti  involvere  fato  mi¬ 
nabatur,  eo  reductus  est,  ut  nonnisi  hic  ibi  sporadi- 
£a  occurrant  morbi  de  Skarlievo  specimina,  spesque 
magis  et  magis  firmetur,  fore  ut,  morbus  nunquam 
adeo  perniciosam  induat  indolem.  Firma  in  hujus 
spei  argumentum  prostant  praesidia;  etenim  medi¬ 
cis  ejatibus  et  Diagnosis  et  Therapia  morbi  constant* 
populus  tristibus  incuriae  suae  sequelis  monitus,  lu- 
bens  medici  quaerit  auxilium,  denique  in  Portu  re¬ 
gio  semper  apertum  est  nosodochiurn,  in  quod  om¬ 
nes  morbo  hoc  vel  suspecti  ingeruntur. 


Sectio  II. 

Pai*s  nosographica. 

Utut  morbus  de  Skarlievo  pro  similitudine  sua( 
cum  aliis  morbis  diversas  mentiatur  formas ;  adcura- 
tis  tamen  medicorum  observationibus ,  eum  ad  tres 
redigere  modificationis  generales,  quibus  membra¬ 
nas  mueiparas,  ossa,  et  cutem  externam  petit,  suc¬ 
cessit. 

1 .  SedeS  in  membranis  muciparis. 

Quamprimum  contagium  deSkarlievo  reactio¬ 
nem  vivi  excitavit,  mox  plurrimi  aegrorum  primo 
dolores  secundum  columnam  vertebralem,  et  in  ar¬ 
ticulationibus  ,  dein  in  ossibus  tubulosis  ,  noctu 
praecipue  exasperandos,  percipiunt;  quin  desint  ae¬ 
gri,  licet  supremo  mali  gradu  affecti,  dolores  hos 
pertinaciter  negantes ;  dum  e  contra  observatores 
medici  in  exordio  morbi  neminem  a  doloribus  his 
immunem  fuisse  contendunt.  Praegressis  igitur  his 
doloribus,  aut  pro  circumstatiis  non  praesentibus, 
vox  aegrorum  fit  rauca,  et  deglutitio  turbatur,  quiri 
exempla  solae  dysphagiae  desint.  Faux,  velum  pen¬ 
dulam,  uvula,  et  tonsillae  superficialiter  inflamman¬ 
tur,  colore  profunde  rubro  tinguntur,  nec  non  hinc 
inde  velut  globulis  sangvineis  conspersae  cernuntur. 
His  comparentibus ,  et  crescente  inflammatione ,  do¬ 
lores  osteocopi  decrescunt.  Dolor  in  partibus  inflam¬ 
matis  adeo  modicus  est,  ut  plerumque  praetervi- 
deatur. 

Longiori  post  inflammationem  tempore,  labia, 
os,  et  fauces  striis  albis,  postea  in  ulcera,  fundo 
lardaceo,  coloris  obscure  lutei,  et  marginibus  pro¬ 
funde  rubris,  quidquam  elevatis,  instructa,  abeun¬ 
tibus,  notantur.  Ulcera  haec  quaquaverus  expan¬ 
duntur,  primo  partes  solido -molles ,  dein  ossa  ip¬ 
sa  nasi  ,  palati  etc.  devastant  ,  corrodunt.  Non 
raro  per  canalem  lacrymalem  oculum  petunt,  - 
Blepharophthalmiam  causantia ;  dum  alia  ex  parte 
totam  faciem  uni  ulceri  involvunt.  Dum  inflamma¬ 
tio  ad  laryngem  ipsum  protenditur,  aut  in  ulceratio¬ 
nem  transeundo  Phthisin  trachealem ,  aut  membra¬ 
nas  muciparas  incrassando  perpetuam  Raucedinem 

et  Dyspnoeam,  imo  mortem  causat.  Sed  pro  magna 
mortalium  hoc  malo  laborantium  felicitate  non  om- 
nis  inflammatio  sic  terminatur,  sed  potius  apud  plur- 
rimus  aegrorum  vis  morbi  aut  ossa ,  aut  cutem  ex¬ 
ternam  petit.  Quamquam  autem  haec  sedis  mutatio 
in  plurrimis  casibus ,  licet  non  semper  a  devastatio¬ 
nibus  in  collo  praeservet,  sic  tamen  fere  semper  su  ¬ 
perficialis  inflammatiuncula  remanere  solet. 

2.  Sedes  in  ossibus.  Regredientibus.  angi- 
nad  symptomatibus,  dolores  osteocopi  diu  no^tuque 
aegrum  vexantes,  et  praecipue  noctu  exasperandi 
recrudescunt,  ossaque  in  apophysibus  suis  emolliun¬ 
tur;  exoriuntur  tophi.  Praecipue  autem  tibia  intu¬ 
mescere  solet,  in  opprobrium  omnis  formae  turpis¬ 
sime  defiguranda.  Non  raro  tophi  in  ulcera  mali  mo¬ 
ris  abeunt,  texturam  ossis  persaepe  carie  vastantia. 

3.  Sedes  in  cute*  Dum  Skarlievo  cutem  pe¬ 
tit;  angina  quoque  recedere  solet,  exoriturque  erup¬ 
tio  cutanea  per  annos  duratura ,  aut  etiam  exulce¬ 
randa* 

_  4> 

Forma-',  sub  quibus  exanthema  in  Skarlievo 
adparere  suevit,  describere  perarduum ;  cum  primo 
vix  forma  detur,  sub  qua  exanthema  in  Skarlievo 
visum  non  fuisset,  dein  quod  in  uno  eodemque  in¬ 
dividuo  plures  ad  semel  formae  occurrere  soleant, 
tandem  id  non  praetervidendum ,  quod  in  subdivi¬ 
sione  exanthematum  constanti  normae  adhuc  super¬ 
sedeamur  Celeberrimus Protomedicus  Jennicker 

i, 

in  sua  adumbratione  exanthematum  in  Skarlievo 
subdivisionibus  Willani,  etP.  Frankii  usus,  no¬ 
bis  hic  normae  erit 

Generales  in  Skarlievo  exanthematum  formae 

sunt :  Maculae,  Tubercula,  Tubera,  et 
Vesi  cula  e,  quae  in  siccas  et  desquammandas  , 
aut  humidas  et  superficiales,  aut  profunde  exulce¬ 
randas  distinguuntur. 

Ma  cula  e.  Duae  species  harum  noscuntur:  cu¬ 
preae  sive  rubiginosae  scillicet,  et  violaceae.  Priores 
in  omnibus  corporis  partibus  facie  non  excepta ,  a 
milii  usque  ad  manus  et  ultra  magnitudinem  occur¬ 
runt,  et  ita  distributae  sunt,  ut  pellem  trigidis  men¬ 
tiantur.  Microscopio  lustratae  innumeras  lineas  prae- 
seferunt,  quibus  squamrnulae  albae  insident.  Mino¬ 
res  cupreas  Proryasin  guttatam;  majores  vero 
Vitiliginem  cupream  secundum  Willan 
dixere  medici. 

Maculae  violaceae  solum  in  dorso,  scapulis,  os¬ 
se  sacro,  et  clunibus  visuntur,  et  adeo  magnae  sunt, 
ut  partes  vix  nominatas  ex  integro  tegant,  margini¬ 
bus  non  raro  elevatis  instructae.  Superficies  earum 
est  holoserico  similis,  nonnihil  splendens,  velut  oleo 
illita.  Hanc  formam  Vitiliginem  violaceam 
nominarunt. 

Tubercula  sunt  eminentiae  magnitudine  acu¬ 
men  acus,  usque  milii  granum  aequantes,  supra  cu¬ 
tem  elevatae,  exsiccatae  niveam  maculam  relinquen¬ 
tes,  aut  exulcerandae.  Duae  hic  iterum  species  con¬ 
templandae  veniunt,  prout  tubercula  vel  seorsim, 
vel  confertim  stantia  reperiuntur,  et  prout  sicca  vel 
ulcerosa  sunt. 

Tubercula  sicca,  seorsim  stantia,  Skarlievo 
Psoram  dixerunt,  a  Psora  vulgari,  per  sedem 
suam  totum  corpus  occupantem,  intra  digitos  rario¬ 
rem,  sed  e  contra  retro  aures  et  ad  ipsam  faciem  se 

extendentem,  per  pruritus  et  ardoris  absentiam,  di- 
stingvendam. 

Alia  tuberculorum  species  „Psora  leproi- 
dea”  confertim  corpus  occupat,  largiter  desquam- 
manda  ita,  ut  corpus  velut  farina  conspersum  cerna¬ 
tur,  Duae  hujus  speciei  varietates  noscuntur  nempe : 
Herpes  far  i  no  sus,  dum  noduli  miliformes,  con¬ 
fertim  stantes,  farinose  desquammandi ,  singulas  so¬ 
lum  et  principales  corporis  plagas  occupant;  et  Le¬ 
pra  sicca,  si  praesentibus  maculis  rubiginosis  aut 
violaceis,  tubercula  largiter  desquammanda  totum 
corpus  tegunt. 

In  omnibus  hucusque  recensitis  exanthematum 
siccorum  formis,  cutis  est  sicca,  aspera,  inaequalis, 
sine  pruritus  aut  ardoris  sensu;  accedit  quod  nec 
Coenaestheseos ,  nec  animi  alteratio  observetur,  va¬ 
letudinis  sensu  perstante.  Adnotandurn  quocjue, 
quod  omnes  hae  formae  in  uno  nonnunquam  indivi¬ 
duo  modicis  solum  limitibus  disseptae  cernantur. 

De  tuberculis  siccis  hucusque  loquuti,  nunc  hu- 
mida  contemplabimur.  —  Tubercula  sicca  seorsim 
stantia,  cum  exulcerantur,  cicatrices  niveas,  inter¬ 
stitiis  rubiginosis,  si  ejusmodi  maculis  insedere ,  no¬ 
tatas  relinquere  solent ;  dum  tubercula  conferta,  ul¬ 
cera  plana,  integras  articulationes  occupantia,  saniem 
specifice  loetentem,  glutinosam,  partes  proximas 
corrodentem,  plorantia  formant,  communiter  Her¬ 
pes  rodens,  sed  melius  Vitiligo  ulcerosa 
sup  erficialis  appellata»  Si  vero  ulcera  haec  pro¬ 
fundius  penetrarunt ,  forma  haec  nomine  H  e  r  p  e— 
tis  exulcerantis  phagadenici  profundio- 


r i s  ,  aptius  Vitiliginis  ulcerosae  profun¬ 
dioris  venit. 

Tubera  prominentias  duras ,  pisum  magnitu¬ 
dine  aequantes,  e  cute  excrescentes  „F  ramboesia 
il  lyrica”  profunde  rubras  vel  violaceas  sistunt* 
Sedes  tuberum  variat.  Nonnunquam  cuti  incoloratae 
per  totum  corpus  facie  non  excepta  insident ;  sae¬ 
pius  rubiginosis  aut  violaceis  maculis.  In  posteriori 
casu  solum  in  dorso,  scapulis,  osse  sacro,  et  cluni¬ 
bus  esse  solent,  sub  nomine  Vitiliginis  cum 
Tubere  nota.  Tubera  haec  per  annos  perdurant, 
solum  in  apice  desquammantur  tandem  in  ulcus 
abeuntia.  In  facie  sedentia  aegro  adspectum  Ele¬ 
phantiasis  conciliant.  Si  tubera  haec  seorsim  stantia 
in  ulcerationem  abeunt,  versus  peripheriam  partes 
corrodunt,  in  centro  cicatrisanda.  Insigniverunt  hanc 
formam  nomine  Herpetis  exulcerati,  melius 
autem  Vitiligo  tuberculosa  exulcerata  ad- 
pellaretur. 

Vesiculae  in  erythemate  levi,  cujus  cuticula 
Semper  profundius  labitur ,  oriuntur.  Si  confertim 
stant,  sub  nomine  Herpetis  rodentis  vel  Vi¬ 
tiliginis  ulcerosae  superficialis,  ulcera 
superficialia  efformant. 

Tubercula,  tubera;  et  vesiculas  exulcerari 'mo¬ 
nuimus  ;  superest,  ut  cum  formis ,  sub  quibus  haec 
exulceratio  contingit,  tractatus  de  sede  morbi  de 
Skarlievo  in  cute  claudatur. 

Dupplicis  autem  generis  ulcera,  superficialia  ni¬ 
mirum,  et  profundius  serpentia  noscuntur. 

Priora  per  id  distinguuntur,  quod  solum  in  reti 
mucoso  et  superiori  corii  parte  sedeant,  quod  muco- 

sam,  glutinosam,  specifice  foetentem  saniem  plorent, 
quodve  tam  insigni  excellant  nisu  plastico ,  ut  non 
raro  partes  prius  disseptas  brevissimo  tempore  con¬ 
glutinari  videre  licuerit.  Sic  cuidam  os  ad  obuli 
magnitudinem  concrevit,  quin  postea  locus  rimae 
labiorum  dignosci  potuerit ;  alteri  palpebra  superior 
et  inferior  respectivis  marginibus  orbitalibus  spatio 
unius  noctis  adcreverunt.  Ulcera  haec  cicatrices  sem- 
per  niveas  relinquunt,  quae,  -cum  tela  cellulosa  in 
interstitiis  destructa  fuerit,  diversis  venosis  dirami- 
ficationibus  notantur.  Ulcera  faciei ,  praesertim  au¬ 
tem  nasi  pessimi  sunt  moris,  turpissime  enim  defoe- 
dant  totum  vultum,  longe  lateque  non  tantum  par¬ 
tes  solido-molles,  verum  ipsa  etiam  ossa  nasi,  palati 
etc.  destruentia.  In  cujus  documentum  hic  solum 
unicum,  sed  horrendum  liceat  adducere  specimen, 
cui  Skarlievo  exesis  oculis  ,  uni  ulceri  involuta  in¬ 
tegra  facie,  devastatoque  externo  et  interno  naso, 
nec  non  molli  et  parte  duri  palati  (quorum  loco  fo¬ 
ramen  turpe  conspiciebatur)  nec  labiis  pepercit,  ita, 
ut  dentes  omnes  viderentur,  —  et  tamen  infelix  haud 
jam  homini  similis  orci  faucibus  ereptus  est !  _ 

Ulcera  profundius  serpentia  sunt  impura,  cal¬ 
losa,  mucosa,  fungosa.  — 

Omnia  hucusque  descripta  ulcera  in  eo  conve¬ 
niunt,  quod  ex  centro  versus  peripheriam  sanentur, 
ita,  ut  dum  in  centro  cicatrix  formatur,  ulcus  ver¬ 
sus  peripheriam  partes  corrodendo  se  ultro  exten¬ 
dat.  Id  quoque  proprii  habent,  quod  saepe  absque 
artis  adminiculo  sanentur,  quin  forma  detrimentum 
patiatur. 

Tantum  autem  formae,  sub  quibus  Skarlievo 

adparere  suevit,  variare  solent ,  ut  jam  a  primariis 
doloribus  osteocopis  ulterior  progressus  ad  alias  for- 
mas,  et  retro  observetur* 

Non  minus  quam  sedes  et  formae  morbi  de 
Skarlievo  ,  complicationes  ejus  cum  aliis,  medici  in¬ 
genium  curiose  exercent;  praecipuae  sunt: 

Condylomataab  initio  epidemiae  copiosiora, 
nec  aetati  nec  sexui  parcentia,  recenter  solum  in2o 
individuis,  naturae  dubiae  observata. 

Bubones  in  duobus  et  quidem  evicte  lepro¬ 
sis  reperti. 

Gonorrhoea  nulla;  Leucorrhoeae  pau¬ 
cissimae,  naturae  ancipitis. 

U(1  c e  r a  genitalium  ab  initio  frequentia, 
recenter  solum  in  i5.  individuis. 

Tinea  praesertim  juniores  plectens ,  sed  nun¬ 
quam  bulbos  capillorum  eradicans. 

Elephantiasis  et  Rhachitis  nonnunquam 
observatae. 

Fungus  articulorum  aliquoties  visus,  nil 
aliud  fuisse  videtur,  quam  incrassatio  condylorum, 
ligamentorum,  nec  non  coagulatio  synoviae. 

Contracturae  artuum  potissimum  in  in¬ 
ferioribus  extremitatibus  observatae ,  ex  tumore 
condylorum ,  abbreviatione  tendinum ,  et  musculo¬ 
rum,  incrassatione  textus  cellulosi,  maxime  vero  ex 
contractione  cutis  cicatrisatae ,  provenientes. 

Pes  Elephantis  in  insigni  pedis  per  tumo¬ 
rem  minime  dolentem  deformatione  consistens. 

Sectio  III. 

De  natura  morbi* 

De  natura  morbi  de  Skarlievo  disserturi  ,  bene 
memoria  tenemus,  nos  non  leve  negotium  susce¬ 
pisse;  etenim  tanta  est  cachexiae  unius  in  apice  cul¬ 
turae  suae  existentis  cum  altera  qualibet  sirailitu- 
do,  ut  auctorum  circa  Skarlievo  dissensio,  et  argu¬ 
mentorum  corroborandarum  respectivarum  senten¬ 
tiarum  gratia  prolatorum  insufficientia  ,  facillime 
excusari  possit;  necessum  igitur  fuerat,  relictis  om¬ 
nibus  praejudiciis  ex  descriptione  morbi ,  compara¬ 
tione  ejus  cum  similibus,  et  ex  iis,  quae  propria 
condam  observatio  docuit,  omnia  quae  ad  naturam 
propius  noscendam  faciunt,  novitus  eruere. 

Ut  autem  firmiora  sint,  quae  de  natura  morbi 
prolaturi  sumus,  argumenta,  quasdam  sub  decursu 
observari  solitas  proprietates  hic  in  memoriam  re¬ 
vocare,  nec  non  morbos,  quibuscum  confundi  pos¬ 
set,  enumerare,  minime  superfluum  esse  judica¬ 
mus.  Proprietates,  sub  decursu  observari  solitae, 
praecipuae  sunt: 

1.  Contagium  naturae  admoxum  fixae  per  mu¬ 
tuum  nonnisi  contactum ,  praesertim  per  vestes  in¬ 
fectas,  per  coitum  vero,  ope  ulcerum  videlicet  in 
genitalibus,  quam  rarissime  (licet  possibilitas  non 
negetur)  vulgatur. 

2.  Proles  a  matribus  infectis  generantur,  et  lac¬ 
tantur  citra  periculum  infectionis. 

3.  Contagium  Skarlievo  eas  solum  membranas, 
quae  aeri  patent,  adficit,  parcens  primarie  inte¬ 
stinis* 

4.  Secandum  observationes  ceL  Cambieri 

%•*  .  — 

radicaliter  a  Skarlievo  sanatus  nunquam  amplius  in¬ 
ficitur. 

5.  Dolores  osteocopi  naturae  febrilis,  in  erup¬ 
tione  mali  praesentes ,  hac  peracta  cessant ,  rever¬ 
suri  si  morbus  sedem  mutat.  Dum  adsunt  diu  noc- 
tuque  aegrum  vexant,  exacerbationes  nocturnas  far¬ 
cientes. 

6.  Praesentibus  siccis  axanthematibus  aesri  vix 
inamoenam  sensationem ,  sed  et  profundissimis  ul¬ 
ceribus  partes  vastantibus,  haud  dolorem  percipiunt. 

7.  Aegri  hoc  morbo  adfecti  caeteris  paribus  be- 
ne  prospiciunt. 

8.  Qui  in  juventute  eo  plectuntur  remoram  in 
evolutione  pati  solent,  ita,  ut  vigennarium  pro  puer 
ro  i5  annorum  haberes. 

9.  Praesente  morbo  omnes  functiones  organicae 
bene  procedunt. 

10.  Morbus  per  2o  etiam  annos  aegrum  infe¬ 
stans,  sanitatem  non  notabiliter  turbat. 

11.  Morbus  sibi  soli  relictus,  sed  solum  apud 
paucos,  autocratia  naturae  sanatur. 

12.  Nonnulli  solo  usu  externo  Sulfatis  cupri, 
alii  decocta  lignorum  bibentes  sanati  fuisse  dicuntur. 

i3*  Ulcera  formam  et  texturam  organicam  deva¬ 
stantia,  semper  ex  centro  versus  peripheriam  cica¬ 
trice  providentur. 

14.  Nisus  lymphae  in  coagulum  per  hunc  mor¬ 
bum  intenditur,  textus  cellulosus  densatur,  abbre¬ 
viatur  cum  musculis,  tendinibus,  et  eorum  vaginis. 

15.  Sub  morbo  hoc  crebrae  sunt  excrescentia^ 
€t  p&eudoorganisationes. 

16.  Pluries  formam  nrntat  morbus,  jam  in  ms« 
Ilus  jam  in  deterius  vergens. 

17.  Nunquam  est  Skarlievo  directa  mortis  causa, 
sed  haec  secundarie  exhaustione  virium  per  pro¬ 
fusas  exulcerationes,  Diarrhoeis  colliquativis,  Phthi¬ 
sibus  trachealibus,  Asthmatibus,  Hydrotliorace  in¬ 
sequitur. 

Ex  iis,  quae  de  decursu  morbi  de  Skarlievo, 
nec  non  de  proprietatibus  ejus  recensuimus,  abs¬ 
que  difficultate  magna  cum  aliis  diversis  morbis  si¬ 
militudo  eruitur;  unde  tot  morbi  denominationes, 
unde  tanta  inter  auctores  de  natura  eius  dissensio* 
Praecipui  morbi ,  quibuscum  hinc  inde  aequi- 
paratur,  sunt:  Scabies,  Syphilis,  Lepra  graecorum, 
et  Lepra  mediolanensis  seu  Pellagra* 

Scabiem  jam  prius  a  Skarlievo  differre  evicimus* 
Difficillimam  respectu  differentiae  similitudi¬ 
nem  autem  sistit.  Syphilis ,  quae  auctoribus  adeo 
placuit,  ut  Skarlievo  quidquam  audacter  pro  vera 
sed  mitigata  Syphilide,  et  quidem  ex  aequalitate 
Symptomatum,  ex  modo  passionum  in  utroque  mor¬ 
bo  aequali,  ex  methodo  therapeutico,  tandem  prop¬ 
ter  historicam  traditionem  ,  habuerint. 

Horum  argumentorum  singulum  oculo  critico 
lustrantes  ,  aequalitatem  symptomatum  in  utroquae 
morbo  primo  oppugnamus  ,  in  originis  et  decursus 
rationem  utriusque  curiose  indagaturi* 

1.  Quamquam  non  dubitemus  Syphilidem  per 
solum  contaetum  communicari  posse,  quod  autem 
rarissime  contingit  (requiritur  enim  iii  hunc  finem 
pars  aut  epidermide  orbata,  aut  vulnerata,  aut  mem¬ 
brana  mucosa  contagio  patens,  aut  summa  cutis 

propria  receptivitate  donatae'  tenuitas)  ea  tamen 
semper,  paucissimis  casibus  exceptis,  per  coitum 
vulgatur;  hoc  autem  historia  teste  in  Skarlievo  non 
fieri  e  prioribus  elucebit* 

2*  Licet  contendere  nolimus  matres  Syphilide 
laborantes,  infectas  quoque  generare  proles  (possi¬ 
bilitas,  imo  verosimilitas  cuique,  qui  magnam,  qua 
erasis  humorum  in  Syphilide  laborat,  anomaliam 
respexerit,  quive  non  solum  corporis,  sed  et  animi 
dotes  pariter,  ac  vitia  in  sabolem  transplantari  me¬ 
minerit,  patebit)  id  tamen  nemini  negare  licebit,  a 
Syphiliticis  nutricibus,  proles  lue  inquinari;  dum  e 
contra  hoc  in  Skarlievo  nuspiam  observare  licuit* 

3.  Morbus  venereus  cum  semel  infecerit  cor¬ 
pus,  sat  longo  eget  tempore ,  donec  crasin  humo¬ 
rum  alteret,  quod  cum  effecit,  destructio  organici 
cito  contingit,  intensitate  semper  crescente:  Skarlie¬ 
vo  vero  per  20.  annos  portari  potest,  quin  sanitatem 
notabiliter  turbet,  mutat  saepe  sedem ,  nunc  in  me¬ 
lius  nunc  in  deterius  transiens* 

4,  Lues  venerea  jam  sat  diu  perstitisse  potuit,  ^ 
donec  dolores  osteocopi  aegrum  vexare  incipiunt, 

nec  unquam  lues  ab  iis  orditur;  in  Skarlievo  autem  , 
quamquam  eos  lubenter  dum  et  quando  in  origine 
morbi  non  praesentes  fuisse  concedamus  ,  tamen 
multo  prius  (si  non  cum  eruptione  morbi ,  quod 
ante  creberrime  observatum)  ac  in  Syphilide  adesse 
solent,  semperque  dum  morbus  sedem  mutat  recru¬ 
descunt. 

5*  Dolores  osteocopi  in  Syphilide  solum  noctur- 
ni  sunt,  calore  lecti  exacerbandi,  usque  mesonyc¬ 
tium  intensitate  crescentes,  postea  remittentes,  tere- 

brantes,  rodentes,  in  ossibus  superficialibus,  ut:  ti¬ 
bia,  sterno,  clavicula,  persentiri  soliti:  in  Skarlievo 
diu  noctuque  aegrum  infestant,  cum  eruptione 
mali  cessant,  revertuntur  dum  morbus  sedem  mu® 
tat,  mutatione  peracta  evanescunt*  Quoad  naturam 
magis  rheumaticis  accedunt. 

6.  Negari  quidem  non  potest  luem  veneream 
pari  ratione  ut  Skarlievo  membranas  mucosas  ,  aut 
cuteno  aut  ossa  petere,  sed  tot  exanthematum  formas 
in  lue  nemo  unquam  observavit ,  ac  in  Skarlievo ; 
exemplo  sit  vitiligo  violacea. 

7.  Quod  methodum  therapeuticam  attinet,  qui¬ 
dem  certum  est,  mercurialia  plurrimum  in  Skarlievo 
praestare;  ast  ex  inde  nedum  ad  veneream  mali  in¬ 
dolem  concludere  fas;  utimur  enim  Hydrargyro  in 
omni  morbo  pertinaciter  in  vegetatione  indulante, 
puta:  in  Scabie  inveterata,  ad  praecavendam  Hy¬ 
drophobiam,  in  Scrofulosi  si  nisus  humorum  in  coa¬ 
gulum  nimius  adest,  et  in  aliis. 

8.  Ex  historia  morbi  de  Skarlievo  ,  qui  prae¬ 
cedentia  memoria  tenet,  eodem  jure  eum  pro  Sca¬ 
bie,  aut  pro  qualicunque  alio  vegetationis  morbo, 
ac  pro  lue  venerea  habere  posset. 

Refutata ,  quam  de  syphilitica  morbi  natura 
protulere ,  sententia  ,  argumenta  quaedam  adhuc 
adducimns,  ut  eo  magis  pateat  Skarlievo  a  lue 
quoad  naturam  longe  differre,  et  quidem: 

i.  In  Skarlievo  insignis  nisus  lymphae  in  coa¬ 
gulum  observatur,  textus  cellulosus  densatur,  inoras- 
sationes  partium  contingunt,  plasticitas  tanta  est, 
ut  spatio  unius  noctis  partes  in  nullo  nexu  stantes 
concrescant ;  quid  autem  Syphilis  ?  *—  est  liquatio® 

nis  processus,  etsi  alicubi  productiones  morbosae 
observantur,  ut  e.  g.  tophi,  fictitius  solum  in  coa. 
gulum  nisus  est,  nam  ulceratio  partes  liquans,  cer¬ 
to  certius  insequitur. 

2.  Ulcera  in  Skarlievo  e  centro  versus  periphe- 
riam  sanantur ,  semperque  cicatricem  niveam,  quid- 
piam  prominentem  reliquunt  ,  in  Syphilide  vero 
recte  contrarium  fit. 

3.  Syphilis  in  nostris  terris  (nonnunquam  id  in 
Africa  fieri  posse  concedimus)  autocratia  naturae 
certe  nunquam ,  Skarlievo  autem  licet  non  adeo 
frequenter ,  ast  pluries  tamen  sanari  visus  est. 

4*  Cei.  C  a  m  b  i  e  r  i  a  fFirmat  eos,  qui  ex  Skar¬ 
lievo  radicaliter  convaluere,  non  amplius  infici; 
quem  autem  mortalium  lue  laborantem  sagacissi¬ 
ma  licet  therapia  a  periculo  novae  iuflectionis 
praeservavit!  — 

Convictum  jam  quemque  arbitramur,  Skarlie¬ 
vo  non  esse  naturae  venereae;  transimus  igitur, 
ad  ulteriores  ab  aliis  morbis  differentias  enu¬ 
cleandas. 

Lepram  graecorum  quidam,  forma  squamma- 
rum  occurrere  solentem  ,  morbo  de  Skarlievo  , 
etiam  hanc  formam  aemulanti,  similem  putarunt; 
ast  in  Lepra  penes  formam  squammosam,  dysphoria 
universalis ,  febris  ,  exulceratio  pertinax  ,  quibus 
tabes  victimas  morti  tradens  superaccedit ,  adsunt* 

Non  minus  in  Lepra  mediolanensi  s.  Pellagra 
a  Skarlievo  distinguenda  non  haesitamus;  est  ete¬ 
nim  illa  Leprae  species,  quae  partes  solum  radiis 
solis  patentes  occupat  ,  universalibus  morbosis 
symptomatibus  stipata ,  circa  aequinoctium  hyema'» 

Ie  oriri,  et  in  autumno  cessare  solita,  futuris  ve» 
ribus  ad  internecionem  usque  recurrens.  Ex  qui* 
bns  utique  eam,  nonnisi  quoad  formam  e  longin* 
quo  quidpi^m  similem  esse,  colligitote. 

Sedulo  collectis,  quae  ad  naturam  morbi  de 
Skarlievo  illustrandam  faciunt ,  nec  non  differen¬ 
tiis,  quibus  a  morbis  similibus  distingvitur,  allatis, 
malum  de  Skarlievo  morbum  esse  sui 
generis,  contagiosum,  chronicum,  in 
vegetatione  profunde  nidulantem  ,  malo 
sub  nomineLeprae  arcticae  inNorvegia, 
Islandia  et  Dithmarsia  endemio,  analo¬ 
gum,  et  probabiliter  ab  inde  illatum, 
nunc  vero  per  decursum  temporis,  per 
elima  mitius,  per  vivendi  rationem,  et 
alia,  mitigatum  declaramus. 

Morbum  esse  sui  generis,  differentiae,  quibus 
a  morbis  similibus  distinguitur  ,  supra  allatae 
probant* 

Naturam  contagiosam  propagatio  ejus  rapida 
(spatio  enim  10  annorum  numerus  aegrorum  ad 
3,000  adcrevit)  et  historia  evincunt. 

Chronicum  esse  facile  inteliiget ,  qui  morbum 
etiam  per  2o  annos  in  uno  individuo,  quin  status 
sanitatis  notabiliter  turbetur  ,  persistere  posse  me* 
minerit. 

Quod  sedem  morbi  in  vegetatione  pronuncia- 
tam  concernit,  omnes  auctores  inter  se  consentiunt, 
edocti  eum  in  systemate  lymphatico  glandularum 
tumores  producere ,  lymphae  nisum  in  coagulum 
intendere ,  in  systemate  dermatico  excrescentias  et 

pseudoprodncta  diversa  formare ,  in  systemate  ossi¬ 
um  gummata,  tumores,  tophos,  alia  parare. 

Ultimum  ,  quod  analogiam  morbi  de  Skarlievo 
cum  Lepra  arctica  „Radesygeu  concernit,  evic¬ 
turi  ,  quaepiam  ex  nosographia  huju  mali  breviter 
recensere,  necessum  esse  duximus. 

Vulgatur  quippe  morbus  hic  in  Norvegia  ende- 
mius  contagio  ,  ast  non  per  coitum  ,  eruptioni 
ejus  aut  nulli  prodroni  praecedunt,  aut  a  doloribus 
osteocopis  ,  cum  eruptione  inflammationis  in^fauci- 
bus  cessaturis  ,  orditur.  Malum  tardissimos  faciens 
progressus  ,  valetudinem  non  notabiliter  turbans, 
dolores  minimos  causans,  simili  modo  ac  in  Skar- 
lievo  in  membranis  mucosis  faucium  ,  et  partium 
adjacentium  in  ulcerationem,  partes  solido  molles  et 
tandem  ossa  destruentem  ,  abit.  In  cute  sedem 
flgens,  maculas  rubignosas  ,aut  violaceas,  tubercula, 
tubera,  et  herpeti  similes  vesiculas  obtutui  sistit ; 
hae  formae  aut  desqnammanfur,  aut  in  ulcera  abeunt, 
quae  e  centro  versus  peripheriam  cicatrice  provi¬ 
dentur,  coloris  nivei  perennantis.  Dum  ossa  adgre- 
ditur  morbus  ,  dolores  osteocopi ,  diu  noctuque  ae- 
grum  vexantes,  recrudescunt  et  similes  ac  in  «Skar- 
lievo  exitus  patefiunt. 

Hinc  morbus  Radesyge,  qui  sub  nomine 
Leprae  arcticae  noscitur,  quive  nobis  cachexiae, 
ex  influxibus  climaticis  et  propria  vivendi  ratione, 
ortae  atque  his  potentiis  sustentatae,  genus  esse 
videtur,  maena  cum  probabilitate,  ut  et  traditio- 
nes  popularium  confirmant,  nostris  terris  illatus, 
matrem  hodierni  morbi  de  Skarlievo  sistere  ,  non 
absque  omni  jure  dici  posset. 

Progressus  morbi  in  origine  sua  rapidiores  absa 

que  difficultate  explicantur,  ex  eo,  quod  morbus 
valetudinem  minime  adficiens ,  et  indolorificus  po¬ 
pulares  caeterum  in  rebus  sanitatem  concernentibus 
rudes  sibi  ab  infectione  cavere  non  monuerit;  dein 
cum  aegri  nimis  verecundi  nullum  quaesiverint 
medici  auxilium  ,  propagationi ,  et  augendae  inten- 
sitati  morbi  amplissimus  appertus  fuerit  campus. 

Verumvero  si  clima  in  littorali  croatico  mite, 
si  aerem  purum  ,  si  populi  robur  insigne  (paucissi¬ 
mis  enim  morbis  laborant),  si  id,  quod  omne  con¬ 
tagium  per  multa  transiens  corpora  tandem  mitius 
evadat,  serio  perpendamus,  morbi  de  Skariievo 
naturam  admodum  mitigatam  declarare  valemus. 


Sectio  IV. 

Prognosis  et  Therapia. 

Pro  ratione  sedis,  nec  non  majoris  aut  minoris 
intensitatis  varia  est  Prognosis.  In  genere  autem 
semper  est  dubia.  Plus  spei  habere  possumus,  si 
sedes  morbi  cutis  externa;  minus  si  ossa,  adhuc 
minus,  si  membranae  mucosae  adficiunfur.  Morbus 
ab  initio  facilius  debellatur,  ac  inveteratus.  Si  ul¬ 
cerationes  in  larynge  aut  plane  in  trachea  adsunt, 
exitus  semper  est  lethalis.  Caeterum  Skariievo  per 
se  nunquam  ,  sed  per  consectaria  necat.  Faustis  sig¬ 
nis  adnumerari  meretur,  si  morbus  ex  membranis 
mucosis  ad  cutem  ,  aut  ossa  migrat. 

Therapia.  • 

Non  contra  scopum  harum  pagellarum  esse 
censemus,  si  primo  omnia  remedia,  quibus  medici 

in  curando  Skarlievo  utebantur,  breviter  recensue¬ 
rimus,  in  calce  demum  therapiam  ad  principia  me¬ 
dicinae  rationalis  concinnatam  adnexuri. 

Princeps,  et  in  millenis  casibus  comprobatum, 
remedium  medicis  semper  fuerat  contra  Skarlievo 
Mercurius,  quo,  secundum  morbi  gradum  modifi¬ 
cato,  in  diversis  praeparatis  usi  sunt.  Maxima  laus 
tribuebatur  Muriati  Hydrargyri  corrosivo  ,  cujus 
virtutem  ab  Aconito  et  Cicuta  intendi  credebant,  a 
Carbonate  Amoniae  vero  juvari  ita ,  ut  absque  sali¬ 
vatione  (quam  non  tantum  non  necessariam,  verum 
nocivam  putabant)  feratur.  Praecedente  largo,  sed 
frustraneo  mercurialium  usu,  non  raro  salus  soli 
Carbonati  Amoniae  adscribebatur*  Proxime  ad  Mu- 
riatem  Hydrargyri  corrosivum  accedebat  Oxydurn 
Hydrargyri  rubrum  ope  Acidi  nitrici  paratum,  quod 
aegri  a  granis  duobus  per  24  horas  capiebant,  et 
decoctum  mucosum  suprahaurientes  facilius  fere¬ 
bant,  Simili  virtute  ac  Carbonas  Amoniae  gaude¬ 
bat  Mixtura  de  Pirylhe,  ex  infuso  Herbae  Melissae, 
et  foliorum  Sennae,  cum  Carbonate  Amoniae,  et 
Saccharo  certa  ratione  mixtis,  constans, —  Ad  de¬ 
bellanda  ulcera  pertinacia  ,  tumores  articulorum  ,  et 
exanthemata  rodentia  ,  usi  sunt  suffimentis  ex  Cin¬ 
nabari  ,  exhibito  quoque  interne  mercurio.  Dolo¬ 
res  osteocopi ,  penes  internum  Mercurii  dulcis  cum 
Sulfureto  Stibii  usum,  citissime  balneis  marinis, 
et  inunctionibus  mercurialibus  cessere.  Ozaena , 
ulcera  fungosa,  vel  carcinomafosa  labiorum ,  nasi 
et  faciei,  quae  mercurio  restiterunt,  ope  rmieilagi- 
nis  gummi  arabici,  mellis  puri  aa  semiuncia,  cum 
Arsenici  albi  grano  sanata  sunt.  Idem  medicamen  a 

cochlearibus  duobus  dococto  Cicutae  aditum,  et  ve- 
lut  gargarisma,  vel  naribus  adtrahendo  adhibitum, 
etiam  non  defuit  medicorum  expectationi ,  in  perti¬ 
nacibus  exanthematibus  ad  lavandas  partes  prae¬ 
scriptum*  Tubera  post  tractamen  mercuriale  resi¬ 
dua,  ope  causticorum  vel  tincturae  Bellostii  extirpa- 
runt.  In  Pede  Elephantis  fumigationibus  muriaticis 
utebantur.  Generatim  autem  aegris  larga  diaeta  con¬ 
cedebatur,  cum  visum  fuerit,  curam  inediae  O  s- 
b  e  c  k  i  i  tristes  parare  sequlas. 

Si  diversa  haec,  quibus  medici  utebantur,  re¬ 
media  ad  principia  therapiae  rationalis  reducere  ad- 
nitimur;  indicationes,  quibus  haec  superstruatur, 
Stabilire  oportebit. 

Ex  praemissis  concepimus  morbum  ut  contagi¬ 
osum ,  in  vegetatione  nidulantem,  nisu  plasticitatem 
lymphae  intendendi  praeditum ,  diversis  adfectioni- 
bus ,  et  pseudoproductis  localibus  se  manifestantem; 
hinc  necessum  est : 

1.  Causam,  si  fas,  tollere,  aut  solum,  ne  ul¬ 
tro  agere  pergat  praepedire. 

2.  Vegetationis  opus  ita  alterare,  ut  nisus  lym¬ 
phae  in  coagulum  deleatur. 

3.  Affectiones  locales  pro  dignitate  respicere. 

Primae  indicationi  quidem  difficulter  satisfacere 

licebit,  si  perpendimus  aegros  nonnisi  tunc,  dum 
morbo  jam  declarato  plectuntur,  ad  medicum  con¬ 
currere;  ast  contagii  vim,  in  jam  infectis  lotionibus 
pluribus  multum  infringi  non  dubitamus;  hinc  qui¬ 
cunque  tractamini  subjicitur,  pluries  in  principio 
curae,  toto  corpore  lavetur,  necessum  est. 

.Respectu  secundae  indicationis  gratulamur  no- 

bis ,  quod  medicorum ,  in  curando  hoc  morbo  ver- 
satissimorum ,  experientiam  sequi  possimus;  habe¬ 
mus  enim  in  Hydrargyro  remedium,  quo,  ad  alte¬ 
randam  vegetationem,  ad  inhibendum  nisum  lym¬ 
phae  in  coagulum,  ad  solvendas  pseudomorphoses , 
non  superius  aliud.  Id  tamen  monendum  habemus , 
ne  efFicacissima  Mercurii  praeparata ,  ut  Murias  Hy- 
drargyri  corrosivus,  et  Oxyduin  Hydrargyri  rubrum 
tanta  dosi  ingerantur;  sufficit  enim  ab  utroque  1/1() 
grani  pars,  cum  substantiis  eadem  non  decompo- 
nentibus  porrecta  pro  die ,  dosim  sensim  augendo. 
Quam  auctores  suadent,  horum  praeparatorum  cum 
mucosis,  ut  quibus  decomponuntur ,  conjunctio  usui 
quem  facere  volumus ,  coridradicit.  Salivationem  ad 
sanitatem  recuperandam  non  requiri,  millia  aegro¬ 
rum  sanatorum  evincunt.  Si  quis  medicorum  Car- 
bonate  Ainoniae,  aliisque  vim  Hydrargyri  intendi 
censet,  iis  utatur,  nos  non!  —  Caeterum  praeparata 
Hydrargyri  gradui  morbi  adcomodanda  iri,  a  quoli¬ 
bet,  huic  morbo  medicinam  faciente,  expectatur. 
Decocta  lignorum  quibus  medici  minorem,  ac  me¬ 
rentur,  fidem  habuerunt,  cuique,  cui  tristes,  quas 
Mercurius  parat,  sequelae  notae  sunt,  commendan¬ 
da  haud  dubitamus.  Regimen,  si  per  morbum  licet, 
sic  modificandum,  ut  aeger  aeri  puro  expositus,  in 
motu  eorporis  non  coerceatur.  Diaeta,  experientia 
teste  larga  sit ,  oportet ;  non  nimia ,  digestu  facilis  , 
non  justo  plus  nutriens.  Complicationes  secundum 
praecepta  therapiae  specialis  tractandas  esse  quisque 
percipiet. 

Tertia  indicatio  adfectioncs  locales  respicit* 
Considerantur  hoc  titulo : 

1.  Dolores  esteocopi  ,  quos  interno  Muriatis 
Hydrargyri  mitis,  cum  Sulfureto  Stibii  usu,  et  ex¬ 
terne  balneis  marinis,  modice  calidis,  nec  non  in¬ 
unctionibus  mercurialibus  citissime  cedere  superi¬ 
us  intelleximus. 

2.  In  exanthematibus  rodentibus,  in  ulceribus 
mali  moris,  in  tumoribus  articulorum,  suffimentis 
ex  Cinnabari,  in  adparatu  ad  mentem  de  Carro 
constructo,  adhibeantur,  non  neglecto  interno  mer¬ 
curii  usu. 

5.  Ozaena  post  largum  mercurii  usum  adhuc 
remanens,  Arsenico,  ope  penicilli  cautissime  adplica- 
to  tollitur, 

4-  Skarlievo  sub  forma  Tineae  caput  occupans, 
solutione  Muriatis  Hydrargyri  corrosivi  facillime  de¬ 
bellatur,  dummodo  interne  Mercurio  utamur, 

5*  Pes  Elephantis  fumigationibus  muriaticis,  pe¬ 
nes  interne  exhibitum  Hydrargyrum ,  sanatur. 

6.  Tubera  post  tractamen  mercuriale,  utpote 
mala  mere  localia  ,  sed  adhuc  facultate  inficiendi 
praedita  ,  residua  causticis  tollantur. 

Demum,  quae  ex  largo  mercurialium  usu  ori- 
tnr,  cachexia  mercurialis  tollenda.  Cura  in  hunc 
finem  instituenda  dupplicem  finem  habet:  ut  Hy¬ 
drargyri  e  corpore  eliminationem  adjuvet,  et  dein 
recuperando  pristino  corporis  vigori  prospiciat. 
Hinc  praemissis  Sulfure,  Sulfuretis,  balneis  sulfureis, 
ad  acida  mineralia,  aqua  copiosa  diluta,  praecipue 
muriaticum,  transeundum,  tandem  opus  salutife¬ 
rum  roborantibus  amaris ,  denum  si  opus,  ferro  in 
auxilium  vocatis,  absolvendum. 

Theses  defendendae* 


1.  Skarlievo  non  est  morbus  naturae  syphiliticae. 

2.  Usus  Plumbi  internus  e  medicina  proscribendus. 
3*  In  Physiologiae  studio  microscopium  oculo  id 

est,  quodjnenti  phantasia. 

4»  Exspectativa ,  in  febribus  in  adynamiam  vergen¬ 
tibus,  reliquis  praeferenda. 

5.  Facies  plurimorum  morborum  fidus  interpres. 

6.  Satius  agit,  qui  instrumenta  chirurgica  simpliciora 
reddit,  quam  qui  nova  invenit. 

7.  Qui,  in  casibus  trepanationem  requirentibus,  se¬ 
cundaria  exspectat  symptomata,  tempus  terendo, 
et  operationis  valorem,  et  aegri  vitam  periclitat. 

8.  Medicus  poenae  intensitatem  determinare  nequit* 
Q.  Grave  inter  venena  et  contagia  intercedit  dis¬ 
crimen. 

10.  Sic  dicta  causa  proxima  morbi  nil  nisi  morbus 
ipse. 

11.  Quo  plura  in  morbo  aliquo  laudantur  medica¬ 

menta,  eo  minus  natura  ejus  constat. 


